Wiki ya Uhuru wa Maoni (kwa Kiingereza: Free Speech Week; inajulikana pia kama "Wiki ya Kitaifa ya Uhuru wa Maoni") ni adhimisho la kitaifa la uhuru wa maoni na wa kujieleza katika nchi ya Marekani. Wiki hiyo huadhimishwa muda wote wa wiki ya tatu ya mwezi Oktoba kila mwaka. Kulingana na waandaaji, malengo ya wiki ya uhuru wa maoni ni kuifanya jamii kujiamini na kuona umuhimu wa wiki na uhuru wa maoni kidemokrasia na kusherehekea uhuru." Uhuru wa maoni ni wiki inayotoa nafasi kwa mtu mmojammoja na asasi mbalimbali katika kutengeneza mahusiano bora na kuona umuhimu wa kujitolea. Sherehe hizo huandaliwa ili kuwajengea watu mazoea na tabia ya kujiamini katika kutoa maoni yao kwa uwazi na kujielezea wao wenyewe na kuongeza mahusiano katika uhuru huo. Shirika lisilo la kifaida la "Media Institute", linalopatikana Arlington, Virginia, lilianzisha wazo la wiki ya uhuru wa maoni mwaka 2003. Wazo likiwa ni katika kukuza mpango wa "Cornerstone Project", mpango wa kwanza wa mabadiliko ulikamilika mwaka 2003. Mwaka 2005, waliiomba taasisi ya "National Association of Broadcasters Education Foundation" (NABEF) kuungana pamoja ili kuikamilisha wiki hiyo.